CELEX: 62020TN0533
Language: et
Date: 2020-08-24 00:00:00
Title: Kohtuasi T-533/20: 24. augustil 2020 esitatud hagi – Green Power Technologies versus komisjon ja ühisettevõtte ECSEL

3.11.2020   
            
            
               ET
            
            
               Euroopa Liidu Teataja
            
            
               C 371/17
            
         
      24. augustil 2020 esitatud hagi – Green Power Technologies versus komisjon ja ühisettevõtte ECSEL
      (Kohtuasi T-533/20)
      (2020/C 371/20)
      Kohtumenetluse keel: hispaania
      
         Pooled
      
      
         Hageja: Green Power Technologies, S.L. (Bollullos de la Mitación, Hispaania) (esindajad: advokaadid A. León González ja A. Martínez Solís)
      
         Kostjad: Euroopa Komisjon ja ühisettevõtte ECSEL
      
         Nõuded
      
      Hageja palub Üldkohtul:
      
                  —
               
               
                  tunnistada, et OLAF on oma 9. juuli 2018. aasta aruandega, seda kinnitava otsusega, mis saadeti 12. juuni 2020. aasta e-kirjas, ja oma tegevusega siinses asjas rikkunud liidu õigustikku, ja seetõttu tühistada viidatud aruanne;
               
            
                  —
               
               
                  tunnistada, et GPTECH on nõuetekohaselt täitnud oma lepingulisi kohustusi, mis tulenevad projektidest POLLUX (100205), IoE (269374), MOTORBRAIN (270693) ja AGATE (325630); selle tagajärjel tunnistada, et kulud, mille hüvitamist ECSEL taotleb oma võlateates 4440200016, on toetuskõlblikud;
               
            
                  —
               
               
                  eelneva alusel tunnistada, et ECSELi nõue summale 200 930,35 eurot on õigusvastane ja aluseta, ja seetõttu tühistada ECSELi võlateade ning sellele eelnenud eelteade;
               
            
                  —
               
               
                  teise võimalusena, kui võlateadet ei tunnistata tühiseks, tunnistada, et komisjon on alusetult rikastunud;
               
            
                  —
               
               
                  mõista kohtukulud välja komisjonilt ja ECSELilt, või kui käesoleva hagi nõudeid ei rahuldata, jätta hagejalt kohtukulud välja mõistmata, võttes arvesse käesoleva juhtumi keerukust ning asjas ilmnenud faktilisi ja õiguslikke küsimusi.
               
            
         Väited ja peamised argumendid
      
      Hagis on esitatud tühistamisnõuded ning ELTL artiklile 272 tuginevad nõuded. Viimaste osas palutakse Üldkohtul tunnistada alusetuks see, et nõutakse tagasi väidetavalt võlgnetavad summad ning kahju, millele on viidatud ECSELi väljastatud võlateates.
      Hagi põhjenduseks esitab hageja viis väidet.
      
               
                  1.
               
               
                  Esimene väide, et OLAF ja ECSEL on rikkunud Euroopa Liidu põhiõigusi, kuna nende õiguste üldine ulatus tähendab, et ükski nendest asutustest ei saa tegutseda põhiõigusi ja liidule omast õigustikku rikkudes.
               
            
               
                  2.
               
               
                  Teine väide, et OLAF ei tunne GPTECHi tavapärast toimimist ning ta ei kasutanud i+d eksperte, kes aitaks seda toimimist mõista.
               
            
               
                  3.
               
               
                  Kolmas väide, et OLAF ei võtnud arvesse GPTECHi väiteid ega esitanud lisasid, millele tema otsuses on tuginetud, millega on rikutud õigust heale haldusele (põhiõiguste harta artikkel 41) ja kaitseõigust (põhiõiguste harta artiklid 47 ja 48).
               
            
               
                  4.
               
               
                  Neljas väide, et need kulud, mille tagasimaksmist on võlateates nõutud, on toetuskõlblikud, ja et on rikutud seitsmenda teadusuuringute raamprogrammi toetuslepingu artikleid II.4; II.7.1; II.14.a, b, c ja f; ja II.15.
               
            
               
                  5.
               
               
                  Viies väide, et ECSEL on alusetult rikastunud, kuna projektid on tähtaegselt lõpule viidud.